
HOTĂRÂRE

pentru aprobarea bugetului de venituri şi cheltuieli rectificat pe anul 2026 al Fondului pentru mediu şi al Administraţiei Fondului pentru Mediu

             Având în vedere dispozițile art. 12 alin. (1) și (2) din Ordonanța de urgență a Guvernului nr. 115/2011 privind stabilirea cadrului instituțional și autorizarea Guvernului, prin Ministerul Finanțelor, de a scoate la licitație certificatele de emisii de gaze cu efect de seră atribuite Romaniei la nivelul Uniunii Europene, aprobată prin Legea nr. 163/2012, cu modificările și completările ulterioare și ale Ordonanței de urgență a Guvernului nr. 41/2025 pentru instituirea unor măsuri în domeniul gestionării investiţiilor finanţate din Planul naţional de redresare şi rezilienţă şi din fonduri publice naţionale,

În temeiul art. 108 din Constituţia României, republicată, precum şi al art. 21 şi art. 13 alin. (2) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare,

Guvernul României adoptă prezenta hotărâre.
Art. 1 - (1) Se aprobă bugetul de venituri şi cheltuieli rectificat pe anul 2026 al Fondului pentru mediu şi al Administraţiei Fondului pentru Mediu, instituţie publică finanţată din venituri proprii, aflată în coordonarea Ministerului Mediului, Apelor şi Pădurilor, prevăzut în anexa nr. 1 la prezenta hotărâre.

(2) Bugetul de venituri şi cheltuieli rectificat pe anul 2026 al Administraţiei Fondului pentru Mediu, este prevăzut în anexa nr. 2 la prezenta hotărâre.
(3) Se aprobă Lista sumelor alocate pentru Programul Creșterea Inteligentă, Digitalizare și Instrumente Financiare 2021- 2027 - Prioritate: P2 Digitalizare în administrația publică centrală și mediul de afaceri Acțiunea 2.2.1: E-guv în administrația/instituțiile publice pe anul 2026, rectificată, prevăzută în anexa nr. 3 la prezenta hotărâre.

Art. 2 Anexele nr. 1, 1b și 5 la Hotărârea Guvernului nr.398/2026 pentru aprobarea bugetului de venituri şi cheltuieli pe anul 2026 al Fondului pentru mediu şi al Administraţiei Fondului pentru Mediu, publicată în Monitorul Oficial al României, Partea I, nr. 432 din 22 mai 2026, se rectifică şi se înlocuiesc cu anexele nr. 1-3, care fac parte integrantă din prezenta hotărâre. 

